Държавен вестник, бр. 103, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  103
Форматът и съдържанието на резюмето заедно 
с проспекта осигуряват подходяща информа­
ция относно основните характеристики на 
съответните ценни книжа с цел подпомагане 
на инвеститорите при вземането на решение 
дали да инвестират в такива ценни книжа.“
2. В ал. 2 числото „50 000“ се заменя със 
„100 000“.
3. Алинея 5 се изменя така:
„(5) Смята се, че проспектът съдържа 
съответната информация по ал. 1 и когато 
препраща към един или повече предварително 
или едновременно публикувани документи, 
които са потвърдени или представени на 
комисията съгласно тази глава или глава 
шеста „а“, при условие че информацията в 
тези документи е най-актуалната, известна 
на емитента, и е изготвен подробен указател, 
даващ възможност на инвеститорите лесно да 
намерят конкретната информация, към която 
се препраща. Изречение първо не се прилага 
по отношение на резюмето на проспекта.“
4. Създава се нова ал. 7:
„(7) При изготвяне на проспект в случаите 
по чл. 78а, ал. 2 емитентът, предложителят 
или лицето, което иска допускане на ценните 
книжа до търговия на регулиран пазар, може 
да не включи информация относно лицето, 
гарантиращо ценните книжа, ако ценните 
книжа са гарантирани от държава членка.“
5. Досегашната ал. 7 става ал. 8.
§ 12. В чл. 82а ал. 2 се изменя така:
„(2) В случаите по ал. 1 документът за цен­
ните книжа съдържа и актуализирана инфор­
мация от регистрационния документ, когато 
след последната актуализация на регистраци­
онния документ съдържащи се в него данни 
са променени съществено или са настъпили 
нови обстоятелства, които могат да повлияят 
на оценката на инвеститорите, освен ако тази 
информация е предоставена в допълнение на 
проспекта съгласно чл. 85, ал. 2.“
§ 13. Член 82б се отменя.
§ 14. В чл. 84 ал. 2 се изменя така:
„(2) Емитентът или предложителят незабав­
но обявява в комисията, на интернет страни­
ците на емитента, когато ценните книжа са 
предложени от него, и на инвестиционните 
посредници, участващи в предлагането, и за­
явява за оповестяване в търговския регистър 
и за публикуване в ежедневниците по чл. 92а, 
ал. 2 удължаването на срока по ал. 1.“
§ 15. В чл. 85 се правят следните изменения 
и допълнения:
1. В ал. 2, изречение първо след думите 
„започването на търговията на регулиран 
пазар“ се добавя „в зависимост от това, кое 
от обстоятелствата възникне по-късно“.
2. Алинея 6 се изменя така:
„(6) В случаите по ал. 2, когато проспектът 
се отнася до публично предлагане на ценни 
книжа, лицето, което е записало, съответно 
закупило, ценни книжа преди публикуване 
на допълнението към проспекта, може да се 
откаже от ценните книжа в срок два работни 
дни или друг по-дълъг срок, определен от 
емитента или предложителя, от публикуването 
на съобщението за допълнението, при условие 
че посочените в ал. 2 ново обстоятелство, 
грешка или неточност са възникнали преди 
приключване на публичното предлагане и дос­
тавянето на ценните книжа. Крайният срок за 
упражняване на правото по изречение първо 
се посочва в допълнението по  ал. 2. Отказът 
по изречение първо се извършва с писмена 
декларация на мястото, където са били запи­
сани, съответно закупени, ценните книжа.“
§ 16. В чл. 86 ал. 3 се изменя така:
„(3) В случай че базовият проспект и до­
пълненията към него не включват информация 
за окончателните условия на предлагането, 
емитентът, предложителят или лицето, което 
иска допускане на ценните книжа до тър­
говия на регулиран пазар, предоставя тази 
информация на разположение на обществе­
ността съгласно чл. 92а, ал. 5, представя я 
на комисията и тя се съобщава от емитента 
на компетентните органи на приемащите 
държави при всяко отделно предлагане във 
възможно най-кратък срок и ако е възможно, 
не по-късно от началната дата на предлага­
нето или допускането на ценните книжа до 
търговия на регулиран пазар. Окончателните 
условия съдържат информация във връзка с 
документа за ценните книжа и не могат да 
допълват базовия проспект. В случаите по 
изречение първо се прилага чл. 87а, ал. 1, 
изречение първо.“
§ 17. В чл. 89 ал. 4 се изменя така:
„(4) В случая по ал. 3 емитентът или 
предложителят е длъжен в деня на съобще­
нието по чл. 84, ал. 3 да уведоми банката за 
резултата от подписката, да публикува на 
интернет страниците на емитента, когато 
ценните книжа са предложени от него, и на 
инвестиционните посредници, участващи в 
предлагането, покана до лицата, записали 
ценни книжа, в която да обяви условията и 
реда за връщане на набраните суми, както и да 
заяви поканата за оповестяване в търговския 
регистър и да я публикува в ежедневниците 
по чл. 92а, ал. 2.“
§ 18. В чл. 92а се правят следните изме­
нения и допълнения:
1. Алинея 2 се изменя така:
„(2) Съобщението по ал. 1 се оповестява 
в търговския регистър и се публикува най-
малко в два централни ежедневника и на 
интернет страниците на емитента, когато 
ценните книжа са предложени от него, и на 
инвестиционните посредници, участващи 
в предлагането, най-малко 7 дни преди на­
чалния срок на подписката или началото на 
продажбата.“